**Tablou de iarnă**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge grozav pe câmp la abator

Si sânge cald se scruge pe canal ;

Plină-i zăpada de sânge animal --

Si ninge mereu pe un trist patinor...

E albul aprins de sânge închegat,

Si corbii se plimbă prin sânge... si sug ;

Dar ceasu-i târziu... în zări corbii fug

Pe câmp, la abator, s-a înnoptat.

Ninge mereu în zarea-nnoptată...

Si-acum când geamuri triste se aprind

Spre abator vin lupii licărind.

-- Iubito, sunt eu la usa înghetată...